# data[].attributes.body
Biobrændsel eller biobrændstof er brændstoffer og brændsler, der stammer fra biologisk materiale der har "levet for nylig" — det sidste krav skelner biobrændsler som en vedvarende energiform fra fossilt brændsel, der stammer fra mange millioner år gammelt biologisk materiale.

Biobrændsel kan for eksempel være flis, energipil, biodiesel, bioolie eller bioethanol.

# data[].attributes.attachment_link.description
Biomasse er en vedvarende og hurtigt voksende energikilde, der kan lagres, og kan være alt fra energiafgrøder til restprodukter og affald fra landbrugs- eller skovdrift.

# data[].attributes.attachment_link.title
BIOzin-stationen - hvilken slags biobrændstof skal din bil køre på

# data[].attributes.body
Fordele ved bioenergi

Fornyelig: Biomasse er altid tilgængelig og findes alle steder. Biomasse indeholder organisk materiale såsom rester fra planter, korn og dyr samt affaldsprodukter fra organiske kilder. Det kan f.eks. være træstykker, savsmuld og dyreaffald. Fordi disse kommer fra nulevende biokilder (i modsætning til olie) løber man ikke tør – så længe der er planter og dyr, er der biomasse. Men når olien er væk, er den væk for evigt.

Neutralt CO2-udslip: Ved afbrænding af fossile brændstoffer, bliver den CO2, som blev lagret for millioner af år siden, løsladt i vores atmosfære. Med andre ord opstår der et CO2-overskud, som ikke er godt for ozonlaget eller drivhuseffekten. Men der sker mindre forurening under afbrænding af biomasse, fordi den CO2, som frigives ved forbrænding, er optaget – og frigivet igen – i nutiden.

Nedsat olie og benzinafhængighed: Olie bliver stadig brugt i enorme mængder rundt omkring i verden, og på et tidspunkt løber vi tør. Det er et faktum. Men biobrændsel og andre miljøvenlige alternativer nedsætter vores afhængighed af fossilt brændstof og kan forhåbentlig på sigt helt erstatte dem.

Tilskud og besparelser. I gennemsnit betaler et biofyr sig selv hjem i løbet af ca. 5 år, hvilket er ganske overkommeligt. Derudover er der tilskud, man kan søge, når man skifter til fornyelig energi i hjemmet, så der er helt klart en besparelse – både økonomisk og miljømæssigt, som er værd at tage med, hvis man tænker på at skifte. Du kan bl.a. få energirådgivning her, som kan hjælpe dig med at spare penge og søge om tilskud.

Ulemper ved bioenergi

Høj indgangsinvestering. Priserne varierer, men selve investeringen ved at skifte oliefyret ud med et biofyr er ret høj – mindst 25.000 (og nok nærmere omkring 50.000), hvortil kommer køb af brændstof og montering / udskiftning. Man skal dog se dette som en investering snarere end en ren udgift, og som nævnt ovenfor tjener det sig selv hjem over 5-7 år.

Mindre CO2, men mere CH4. Biobrændsel løslader langt mindre kuldioxid, men en del metan i atmosfæren, som desværre også kan være skadelig for atmosfæren. Der er dog tale om en mindre forurening i forhold til fossile brændstoffer, men det er ikke sandt, at denne energiform er helt fri for forurening.

Produktionen af biomasse bruger i sig selv energi. Omdannelsen fra organiske materialer, fældning og transport af træ osv. løber alt sammen op og kræver i sig selv energi. Jo længere disse komponenter skal behandles og transporteres, jo mindre er den miljømæssige besparelse.

# data[].attributes.body
Biobrændsel er en samlet betegnelse for træ, halm, biologisk nedbrydelige produkter (korn, skaller, kerner og frø) samt biogas og affald. I enfamiliehuse fyrer du som regel med træ, fx i form af brænde, træflis eller træpiller. Halm, korn m.v. anvendes desuden i nogle ejendomme på landet. Affaldsforbrænding er forbudt i private anlæg.

# data[].attributes.body
I USA dyrkes majs og sojabønner til brug som biobrændsel, mens man i Europa primært bruger rapsolie og olie fra hør-frø. Andre kilder er affald fra industri, landbrug og skovbrug, f.eks. affaldstræ, halm, gødning, spildevand, affald og madrester. De fleste former for biobrændsler afbrændes for at frigøre den kemiske energi der er oplagret i dem, og en af de største fordele ved biobrændsler er at de er næsten ufarlige at oplagre i ubegrænset lang tid.

# data[].attributes.headline
Biomasse i form at træ var menneskets oprindelige og første kilde til lys, varme og madlavning, og biomasse er stadig den vigtigste form for vedvarende energi. Mængden af biomasse, der anvendes globalt, udgør ca. 12 % af det samlede energiforbrug og udgør samtidig 80 % af den samlede vedvarende energi. I Danmark udgør biomasse ca. 70 % af forbruget af vedvarende energi, og biomassen tager form af fx halm, træ og nedbrydeligt affald, mens biogas bidrager lidt mindre. Forbruget af biomasse til energiproduktion er firedoblet i perioden fra 1980 til 2005, og import af udenlandsk træ bliver mere og mere udbredt i den danske energiproduktion. I de sidste 25 år har tendensen været, at forbruget af biomasse overvejende er sket med brug af fast biobrændsel som træ, halm og affald, og biomassen anvendes i større og større anlæg pga. tekniske og økonomiske fordele. I stigende grad anvendes biomassen også til kraftvarmeproduktion i stedet for ren varmeproduktion. Biomasse er en vedvarende energitype med stort potentiale. Biomasse er en vigtig vedvarende energikilde i den europæiske blanding af vedvarende energi, der også tæller vind- og vandenergi. Sammen med vindkraften er det den hurtigst voksende form for vedvarende energi. Forskellen på afbrænding af biomasse og fossile brændstoffer er, at afbrænding af biomasse ikke bidrager til drivhuseffekten på lang sigt. Når biomasse afbrændes, er den mængde af CO2, der udledes, lig med den mængde CO2, planterne har forbrugt i sin levetid.

# data[].attributes.subject
Biomasse i form at træ var menneskets oprindelige og første kilde til lys, varme og madlavning, og biomasse er stadig den vigtigste form for vedvarende energi. Mængden af biomasse, der anvendes globalt, udgør ca. 12 % af det samlede energiforbrug og udgør samtidig 80 % af den samlede vedvarende energi. I Danmark udgør biomasse ca. 70 % af forbruget af vedvarende energi, og biomassen tager form af fx halm, træ og nedbrydeligt affald, mens biogas bidrager lidt mindre. Forbruget af biomasse til energiproduktion er firedoblet i perioden fra 1980 til 2005, og import af udenlandsk træ bliver mere og mere udbredt i den danske energiproduktion. I de sidste 25 år har tendensen været, at forbruget af biomasse overvejende er sket med brug af fast biobrændsel som træ, halm og affald, og biomassen anvendes i større og større anlæg pga. tekniske og økonomiske fordele. I stigende grad anvendes biomassen også til kraftvarmeproduktion i stedet for ren varmeproduktion. Biomasse er en vedvarende energitype med stort potentiale. Biomasse er en vigtig vedvarende energikilde i den europæiske blanding af vedvarende energi, der også tæller vind- og vandenergi. Sammen med vindkraften er det den hurtigst voksende form for vedvarende energi. Forskellen på afbrænding af biomasse og fossile brændstoffer er, at afbrænding af biomasse ikke bidrager til drivhuseffekten på lang sigt. Når biomasse afbrændes, er den mængde af CO2, der udledes, lig med den mængde CO2, planterne har forbrugt i sin levetid.

# data[].attributes.body
-Hvad er biomasse og hvordan udnyttes biomasse til energi?

-Hvorfor er det problematisk at brænde biomasse af til energiformål?

-Hvilke fordele og ulemper er der ved biomasse?